Der er mange tilfælde, hvor en provokeret abort er den bedste løsning. Dette er filmens udgangspunkt. At den fri abort findes og har sin berettigelse. Men alligevel - en abort fører mange eksistentielle tanker med sig og mange uventede følelser. Og valget - abort eller barn - kan være et svært valg. I filmen fortæller ni kvinder om dette valg. Ligesom de fortæller om tvivlen, afmagten og ensomheden før - under - og efter aborten.